
	[bookmark: _Hlk83019326]Ministru kabineta rīkojums Nr. 700
 
Rīgā 2021. gada 6. oktobrī (prot. Nr. 66  23. §)



Par civilo ekspertu dalības laika pagarināšanu Eiropas Savienības Padomdevēja misijā civilā drošības sektora reformām Ukrainā

1. Pamatojoties uz Starptautiskās palīdzības likuma 12. panta otro daļu, atbalstīt civilo ekspertu Arsenija Mihejeva (personas kods (ierobežotas pieejamības informācija)) un Ilvijas Bruģes (personas kods (ierobežotas pieejamības informācija)) (turpmāk – civilie eksperti) dalības laika pagarināšanu Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).

2. Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 11. punktu noteikt, ka:
 2.1. A. Mihejeva dalības laiku starptautiskajā misijā pagarina līdz 2022. gada 20. oktobrim;
2.2. I. Bruģes dalības laiku starptautiskajā misijā pagarina līdz 2022. gada 13. decembrim.

3. Pamatojoties uz noteikumu 7.4. apakšpunktu, noteikt civilajiem ekspertiem koeficientu 1,4 piemaksas aprēķināšanai par dalību starptautiskajā misijā.

4. Paredzēt, ka saskaņā ar noteikumu 17. un 18. punktu:
4.1. A. Mihejevam tiek izmaksāts atalgojums (minimālās mēneša darba algas apmērā)  2021. gadā 1 168 euro un 2022. gadā 4 834 euro un piemaksa  2021. gadā 5 434 euro un 2022. gadā 22 256 euro. Ārlietu ministrijai veikt valsts sociālās apdrošināšanas iemaksas – 2021. gadā 1 558 euro un 2022. gadā 6 391 euro apmērā;
4.2. I. Bruģei tiek izmaksāts atalgojums (minimālās mēneša darba algas apmērā)  2021. gadā 286 euro un 2022. gadā 5 715 euro un piemaksa  ̶  2021. gadā 1 340 euro un 2022. gadā 26 350 euro. Ārlietu ministrijai veikt valsts sociālās apdrošināšanas iemaksas – 2021. gadā 384 euro un 2022. gadā 7 565 euro apmērā.

5. Ņemot vērā starptautiskās misijas finansēšanas noteikumus, paredzēt, ka:
[bookmark: _Hlk63337266]5.1. saskaņā ar noteikumu 19. punktu A. Mihejevam tiek segti faktiskie izdevumi, nepārsniedzot šajā punktā norādītās summas:
5.1.1.  dzīvokļa (dzīvojamās telpas) īres un citu pakalpojumu izdevumi, kas saistīti ar dzīvojamās telpas lietošanu (nepārsniedzot 11 895,21 euro gadā), – 2021. gadā 2 335 euro, 2022. gadā 9 561 euro;
5.1.2. dzīvības un veselības apdrošināšana, atgriežoties no dienesta vietas, – 5 euro gadā (2022. gadā);
5.1.3. ceļa izdevumi – 750 euro (500 euro atvaļinājuma braucienam un 250 euro, pārceļoties no dienesta vietas 2022. gadā);
5.1.4. izdevumi par bagāžas transportēšanu – 100 euro (pārceļoties no dienesta vietas 2022. gadā);
5.2. saskaņā ar noteikumu 19. punktu I. Bruģei tiek segti faktiskie izdevumi, nepārsniedzot šajā punktā norādītās summas:
[bookmark: _Hlk63337973]5.2.1.  dzīvokļa (dzīvojamās telpas) īres un citu pakalpojumu izdevumi, kas saistīti ar dzīvojamās telpas lietošanu (nepārsniedzot 11 895,21 euro gadā), – 2021. gadā 576 euro, 2022. gadā 11 320 euro;
5.2.2. dzīvības un veselības apdrošināšana, atgriežoties no dienesta vietas, – 5 euro gadā (2022. gadā);
5.2.3. ceļa izdevumi – 750 euro (500 euro atvaļinājuma braucienam un 250 euro, pārceļoties no dienesta vietas 2022. gadā);
5.2.4. izdevumi par bagāžas transportēšanu – 100 euro (pārceļoties no dienesta vietas 2022. gadā).

6. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 12 371 euro apmērā šā rīkojuma 4. un 5. punktā minēto izdevumu segšanai. 

7. Finanšu ministrijai likumprojekta "Par valsts budžetu 2022. gadam" sagatavošanas procesā precizēt un palielināt Ārlietu ministrijas izdevumus 2022. gadam apakšprogrammā 01.04.00 "Diplomātiskās misijas ārvalstīs" 95 702 euro apmērā civilo ekspertu darbības nodrošināšanai no 2022. gada 1. janvāra, attiecīgi samazinot izdevumus valsts budžeta programmā 02.00.00 "Līdzekļi neparedzētiem gadījumiem".

8. Uz dalības laiku starptautiskajā misijā Aizsardzības ministrijai nodrošināt civilajiem ekspertiem nepieciešamo ekipējumu – ķiveri un bruņuvesti.

